[Foto's] 1 dood, 3 beseer toe trok hulle tref | Maroela Media
"Lede van die Reaction Unit South Africa is omstreeks 13:21 na die Waterloo Spar in Umdloti Beach-weg ontbied," het die organisasie in 'n verklaring gesê. "'n Vrou, wat saam met haar ma geloop het, is op slag dood nadat 'n vragmotorbestuurder beheer verloor en deur 'n staalheining gebars het." Die heining het die pad en die winkel se parkeergebied van mekaar geskei.
"Die vragmotor het daarna oor 'n kragboks gery en 'n ligte motor en taxi getref. Nog twee vroue is tydens die voorval beseer."
Na bewering het 'n groep mense, wat van mening was dat die vragmotorbestuurder gejaag het, die bestuurder aangerand.
"RUSA-paramedici het die twee beseerde vroue en die bestuurder ondersoek en hulle na 'n plaaslike hospitaal geneem."
Die oorledene was 'n inwoner van Waterloo in Verulam.
Het die bestuurder 'n geldige rybewys? Het hy/sy die lugdrukbrieke se drukking nagegaan voor daar weggetrek is?t
Ja Buitestander, hy het sekerlik 'n rybewys, hoe hy dit gekry het is 'n ander vraag. my werk neem my baie op die pad. dit is ongelooflik hoe mense ry, hulle ken nie padreels nie.gaan verby sperstrepe, draaie, aankomende verkeer moet net gee pad!!!! ek ry nou al 15 jaar dieselfde roetes om ons dorp. geen metropolisie, niemand om die skuldiges vas te vat. nou sien mens baie meer spoedlokvalle, maar mense waarsku mekaar. dis maar net die wat nie die flitsende ligte ignoreer wat gevang word. nee, dis 'n wonder dat mens lewend anderkant uitkom. jy kan nie jou… Lees meer »